Siti Mastura Muhammad

Dr. Siti Mastura binti Muhammad (lahir 27 Ogos 1989) ialah ahli politik Malaysia berketurunan Melayu. Beliau kini berkhidmat sebagai Ahli Parlimen . Di peringkat akar umbi, beliau merupakan Ketua Penerangan Dewan PAS Negeri Pulau Pinang.   

Anak kelahiran Pulau Pinang ini dibesarkan di Kepala Batas, mendapat pengajian awal di Sekolah Rendah Kebangsaan Paya Keladi, dan sekolah menengah di Daeratul Maarifil Wataniah, Kepala Batas. Seterusnya, beliau meneruskan pengajian tinggi di Universiti  Al-Azhar, Mesir (Shariah Islamiah -Sarjana) dan Universiti Sains Malaysia (Pengurusan Pembangunan Islam-Sarjana Muda & Doktor Falsafah).

 ==Pendidikan== 

 Doktor Falsafah (PhD) dalam Pengurusan Pembangunan Islam dari Universiti Sains Malaysia
Memenangi 'Anugerah Tesis Terbaik' bertajuk Konsep Kepenggunaan Wasatiyyah berdasarkan Al-Quran: kajian tafsir Al-Mawduiy
 Sarjana Pengurusan dan Pembangunan Islamik Universiti Sains Malaysia
 Sarjana Muda Pengkhususan Syariah, Universiti Al-Azhar, Mesir
 Sijil Pelajaran Malaysia (SPM) dan Sijil Tinggi Agama Malaysia (STAM), Daeratul Maarifil Wataniah (DMW), Kepala Batas

 Latar Belakang Pekerjaan 
Setelah menamatkan pengajian di Peringkat Doktor Falsafah, beliau bertugas sebagai seorang Timbalan Mudirah di Pusat Pengajian Sains dan Teknologi Pulau Pinang (PPTSAT) dan Guru Besar  Sekolah Ren Islam Tahfiz Sains dan Teknologi Pulau Pinang (SRITSAT). Beliau juga pernah bekerja sebagai Pensyarah serta Guru Takmir di Pulau Pinang.

 Pengalaman dalam pertubuhan kemasyarakatan 
Beliau telah melibatkan diri dalam pelbagai aktiviti kebajikan dan kemasyarakatan sejak di bangku sekolah. Beliau pernah terlibat dengan:

 Persatuan KRL Pulau Pinang
 Persatuan Suri Pulau Pinang
 JIM Pulau Pinang
 ISMA Pulau Pinang
 HALUAN

 Penglibatan Politik 
Beliau mula melibatkan diri secara aktif dalam politik setelah dilantik sebagai Pengarah Ameerah Pulau Pinang yang merupakan salah satu lajnah di dalam Dewan Muslimat PAS Negeri Pulau Pinang. Seterusnya, beliau dilantik sebagai Ketua Pengarah Ameerah Malaysia pada sesi 2021/2023 untuk terus menerajui muslimat muda dalam menjadikan masyarakat, terutamanya muslimat muda untuk lebih berdaya saing dalam politik. 

Isu dan kontroversi

Tuduhan fitnah terhadap pemimpin DAP

Dalam ceramah politik Majlis Himpunan Muslimat dan Ameerah Pilihan Raya Kecil Kemaman pada 4 November 2023, dengan mengemukakan bukti dari sumber pihak lawan, Siti Mastura telah membuat kenyataan ahli politik DAP Lim Guan Eng dan bapanya Lim Kit Siang mempunyai hubungan kekeluargaan (sepupu) dengan mendiang Perdana Menteri Singapura Lee Kuan Yew serta bekas pemimpin Parti Komunis Malaya, Chin Peng, cubaan mereka menyebarkan ideologi komunis melalui sistem cadre. Beliau juga mendakwa ahli politik DAP Teresa Kok merupakan sepupu kepada isteri Guan Eng, Betty Chew. Dalam ceramahnya, Siti Mastura turut mengubah sebutan nama Lee Kuan Yew kepada "Lim" Kuan Yew dalam percubaannya untuk mengaitkan Perdana Menteri Singapura tersebut dengan keluarga Lim. Akibat dakwaan tersebut, Guan Eng telah memberi kata dua kepada Siti Mastura untuk mengemukakan bukti terdapatnya pertalian darah antara keluarga Lim, Chin Peng, dan Lee Kuan Yew, ataupun berhadapan dengan tindakan mahkamah, namun Siti Mastura enggan memberi kerjasama."Beri bukti saya ada hubungan keluarga dengan Kuan Yew, Chin Peng". Berita Harian. 7 November 2023

Setelah laporan polis dibuat, Siti Mastura telah diarahkan memberi keterangan kepada pihak polis.Dakwaan fitnah Guan Eng, Siti Mastura ke Bukit Aman esok. Berita Harian. 13 November 2023 Pada 29 November 2023, Siti Mastura akhirnya disaman tiga pemimpin DAP yang difitnahnya.Fitnah: Tiga pemimpin DAP saman Siti Mastura. Astro Awani. 29 November 2023 Pada 4 Disember 2024, Mahkamah Tinggi Pulau Pinang mengarahkan Siti Mastura membayar ganti rugi sebanyak RM300,000 kepada Kit Siang, Guan Eng (RM250,000) dan Teresa Kok (RM200,000), selain menetapkan RM25,000 dibayar kepada setiap plaintif berkenaan sebagai kos. 

Keputusan Pilihan Raya
Parlimen
TahunParlimenCalonPartiUndiLawanPartiUndiMajoriti2022Siti Mastura Muhammad28,604Reezal Merican Naina Merican25,7372,867Danial Abdul Majeed14,214Hamidi Abu Hassan7472018Siti Mastura Muhammad 12,120Reezal Merican Naina Merican22,4594,736Zaidi Zakaria17,723

Rujukan

2. https://pru.sinarharian.com.my/calon/6563/siti-mastura-muhammad 

Kategori:Kelahiran 1989
Kategori:Orang dari Pulau Pinang
Kategori:Ahli Dewan Rakyat, Parlimen Malaysia ke-15
Kategori:Orang hidup
Kategori:Pendakwah Malaysia
Kategori:Ahli politik wanita Malaysia berketurunan Melayu
Kategori:Anggota wanita Parti Islam Se-Malaysia
Kategori:Ahli wanita Dewan Rakyat Malaysia